PTTGC บวก 3.21% หลังโรงงานโอเลฟินส์กลับมาผลิตตามปกติ
PTTGC บวก 3.21% ล่าสุด ณ เวลา 10.35 น. ราคาอยู่ที่ 64.25 บาท บวก 2.00 บาท หรือ 3.21% สูงสุดที่ 64.50 บาท ต่ำสุดที่ 63.25 บาท มูลค่าซื้อขายที่ 928.07 ล้านบาท โบรกฯ ชูเป้า 78.00 บ. มองแนวโน้มงบฯ H2/59 ดีขึ้นหลังโรงงานโอเลฟินส์กลับมาผลิตตามปกติ
18 ส.ค. 2559

ผู้สื่อข่าวรายงานว่า ราคาหุ้นบริษัท พีทีที โกลบอล เคมิคอล จำกัด (มหาชน) หรือ PTTGC ณ เวลา 10.35 น. ราคาอยู่ที่ 64.25 บาท บวก 2.00 บาท หรือ 3.21% สูงสุดที่ 64.50 บาท ต่ำสุดที่ 63.25 บาท มูลค่าซื้อขายที่ 928.07 ล้านบาท ขณะที่ดัชนีตลาดหุ้นไทยโดยรวมบวก 0.80%

ด้าน บล.ไอร่า ระบุในบทวิเคราะห์ฯ ว่า แนะนำหุ้น PTTGC ให้ราคาเป้าหมาย 78.00 บาท มองแนวโน้มครึ่งปีหลัง ผลการดำเนินงานจะดีขึ้น หลังจากโรงงานโอเลฟินส์กลับมาผลิตตามปกติ และคาดจะกลับมาเป็นตัวยังทำกำไรหลักอีกครั้ง หลังจากโรงงาน ethane cracker กำลังการผลิต 1 ล้านตัน จะกลับมาผลิตได้ 100% ในเดือน ส.ค.
ขณะที่ธุรกิจปิโตรเคมีสายโอเลฟินส์คาดว่าได้ผ่านจุดต่ำสุดไปแล้ว โดยล่าสุดราคา HDPE เริ่มปรับตัวเพิ่มขึ้นมาอยู่ที่ 1,165 เหรียญสหรัฐฯต่อบาร์เรล และคาดยังมีโอกาสปรับขึ้นตามราคาน้ำมันดิบ
พร้อมคาดผลการดำเนินงานในปี 59 เติบโตได้ดี และคาดว่าจะไม่มีผลขาดทุนจำนวนมากจากสต็อกน้ำมันอีก โดยคาดรายได้และกำไรสุทธิ 433,552 ล้านบาท และ 27,035 ล้านบาท เพิ่มขึ้น 7% และ 32% ตามลำดับ